28.

Dodatek II se spremeni: (a) Kazalo vsebine se spremeni: (i) naslov za št. 4 se nadomesti z naslednjim: „Uporaba prehodnih določb“; (ii) naslov za št. 6 se nadomesti z naslednjim: „Uporaba pravil iz poglavja 15“; (iii) doda se: „Št. 26: strokovnjaki/usposobljene osebe Št. 27: plovni objekt za prosti čas“. (b) Upravno navodilo št. 4 se nadomesti z naslednjim: „UPRAVNO NAVODILO št. 4 Uporaba prehodnih določb (poglavja od 15 do 22b, poglavje 24 in poglavje 24a Priloge II) 1. UPORABA PREHODNIH DOLOČB PRI SESTAVLJANJU DELOV PLOVNEGA OBJEKTA 1.1 Načela Pri sestavljanju delov različnih plovil je treba nespremenjeno varstvo zagotoviti samo za dele tistega plovila, ki ohrani spričevalo Skupnosti. Zato se lahko prehodne določbe uveljavljajo samo za navedene dele. Druge dele je treba obravnavati kot na novo izdelano plovilo. 1.2 Podrobna uporaba prehodnih določb 1.2.1 Pri sestavljanju delov različnih plovil se lahko prehodne določbe uveljavljajo samo za dele tistega plovila, ki ohrani spričevalo Skupnosti. 1.2.2 Deli, ki ne pripadajo plovilu z ohranjenim spričevalom plovila, se obravnavajo kot na novo izdelan plovni objekt. 1.2.3 Ko je bil plovilu dodan del drugega plovila, prvotno plovilo prejme evropsko identifikacijsko številko plovnega objekta, ki ohrani spričevalo Skupnosti kot predelan plovni objekt. 1.2.4 Kadar se za plovni objekt po predelavi ohrani obstoječe ali izda novo spričevalo Skupnosti, se v spričevalo Skupnosti dodatno vpiše letnica izdelave najstarejšega dela plovnega objekta. 1.2.5 Če se plovnemu objektu doda nov premčni del, mora veljavne zahteve izpolnjevati tudi motor za premčni bočni propeler, ki je vgrajen v premčni del,. 1.2.6 Če se plovilu doda novi krmni del, morajo veljavne zahteve izpolnjevati tudi motorji, ki so vgrajeni v krmni del. 1.3 Primeri za ponazoritev 1.3.1 Plovilo je sestavljeno iz dveh starejših plovil (plovilo 1 z letnico izdelave 1968, plovilo 2 z letnico izdelave 1972). Uporablja se celotno plovilo 1, razen premčnega dela, in premčni del plovila 2. Sestavljeno plovilo prejme spričevalo Skupnosti plovila 1. Premčni del sestavljenega plovila mora biti zdaj opremljen tudi z vdolbinami za sidra. 1.3.2 Plovilo je sestavljeno iz dveh starejših plovil (plovilo 1 z letnico izdelave 1975, plovilo 2 z letnico izdelave 1958, najstarejši sestavni del z letnico 1952). Uporablja se celotno plovilo 1, razen premčnega dela, in premčni del plovila 2. Sestavljeno plovilo prejme spričevalo Skupnosti plovila 1. Premčni del sestavljenega plovila mora biti zdaj opremljen tudi z vdolbinami za sidra. V spričevalo Skupnosti se dodatno vpiše najstarejši sestavni del prvotnega plovila 2 z letnico izdelave 1952. 1.3.3 Premčni del plovila z letom izdelave 2001 se doda plovilu z letom izdelave 1988. Motor plovila z letom izdelave 1988 ostane v plovilu. V tem primeru mora biti motor homologiran. Homologiran mora biti tudi motor, če je nameščen v premčnem delu iz leta 2001. 2. UPORABA PREHODNIH DOLOČB PRI SPREMEMBI VRSTE PLOVNEGA OBJEKTA (NAMEMBNOSTI PLOVNEGA OBJEKTA) 2.1 Načela 2.1.1 Pri odločitvi o uporabi prehodnih določb pri spremembi vrste plovnega objekta (vrste plovila, namembnosti plovila) je v zvezi s Prilogo II k tej direktivi bistvenega pomena zagotavljanje varnosti. 2.1.2 Sprememba vrste plovnega objekta pomeni, če so varnostne zahteve, ki se uporabljajo za novo vrsto plovnega objekta, različne od varnostnih zahtev za prejšnjo vrsto plovnega objekta, kar se zgodi, če se za novo vrsto plovnega objekta uporabljajo posebne določbe iz poglavij 15 do 22b Priloge II, ki se za prejšnjo vrsto plovnega objekta niso uporabljale. 2.1.3 Pri spremembi vrste plovnega objekta je treba v celoti izpolniti vse posebne določbe in zahteve, ki so specifične za to vrsto plovnega objekta; za te zahteve se prehodne določbe ne morejo uveljavljati. To velja tudi za dele, ki so prevzeti iz obstoječega plovnega objekta in za katere veljajo posebne zahteve. 2.1.4 Predelava tankerja v plovilo za prevoz suhega tovora ne pomeni spremembe vrste plovnega objekta iz točke 2.1.2. 2.1.5 Pri predelavi plovila s kabinami v plovilo za dnevne izlete morajo vsi novi deli veljavne zahteve izpolnjevati v celoti. 2.2 Podrobna uporaba prehodnih določb 2.2.1 Člen 24.02(2) (NRC) oziroma člen 24a.02(2) se uporablja za dele plovnega objekta, ki so obnovljeni, zato se za nove dele plovnega objekta prehodne določbe ne morejo uporabljati. 2.2.2 Za dele plovnega objekta, ki niso predelani, se lahko prehodne določbe uporabljajo še naprej, razen za dele v skladu z drugim stavkom točke 2.1.3. 2.2.3 Če se spremenijo dimenzije plovnega objekta, se prehodne določbe prenehajo uporabljati za dele plovnega objekta, povezane s to spremembo (npr. razdalja do pregrade proti trkom, prostega boka in sidra). 2.2.4 Če se spremeni vrsta plovnega objekta, se uporabljajo posebne zahteve iz Priloge II, ki se uporabljajo samo za novo vrsto plovnega objekta. Vsi deli in predmeti opreme, na katere vpliva predelava plovnega objekta, morajo izpolnjevati veljavne zahteve iz delov II in III Priloge II. 2.2.5 Plovnemu objektu se nato dodeli novo ali spremenjeno spričevalo Skupnosti, v polji 7 in 8 spričevala prvotne izdelave in predelave pa je treba vnesti opombo. 2.3 Primeri za ponazoritev 2.3.1 Tovorno plovilo (leto izdelave 1996) je predelano v potniško plovilo. Poglavje 15 Priloge II se uporablja za celotno plovilo, ne da bi se uveljavljale prehodne določbe. Če premčni del ni spremenjen v skladu z načrti predelave ali poglavjem 15, plovilu ni treba imeti vdolbin za sidra v skladu s členom 3.03. 2.3.2 Vlačilec (leto izdelave 1970) je predelan v potisno plovilo. Fizična predelava zajema samo spremembo opreme krova in vgradnjo naprave za potiskanje. Razen poglavij 5 in 7 (delno) ter členov 10.01 in 16.01 se za plovilo iz leta 1970 še naprej uporabljajo vse prehodne določbe. 2.3.3 Motorni tanker (leto izdelave 1970) je predelan v potisno plovilo. Fizična predelava zajema ločitev premčnega dela od oddelka za tovor ter spremembo opreme krova in vgradnjo naprave za potiskanje. Razen določb iz poglavja 5 in poglavja 7 (delno) ter člena 10.01 in člena 16.01 se za plovilo iz leta 1970 še naprej uporabljajo vse prehodne določbe,. 2.3.4 Motorni tanker je predelan v motorno tovorno plovilo. Motorno tovorno plovilo mora izpolnjevati veljavne zahteve za varnost na delovnem mestu, zlasti zahteve iz člena 11.04 poglavja 11 Priloge II. 3. UPORABA PREHODNIH DOLOČB PRI PREDELAVI POTNIŠKIH PLOVIL 3.1 Uporaba prehodnih določb 3.1.1 Ukrepi za predelavo, ki so potrebni za izpolnjevanje zahtev iz poglavja 15, ne glede na to, kdaj so izvedeni, ne pomenijo predelave ‚C‘ po členu 24.02(2), členu 24.03(1) ali členu 24.06(5) Priloge II oziroma členu 24a.02 in členu 24a.03. 3.1.2 Pri predelavi plovila s kabinami v plovilo za dnevne izlete morajo vsi novi deli veljavne zahteve izpolnjevati v celoti. 3.2 Primeri za ponazoritev 3.2.1 Potniško plovilo (leto izdelave 1995) mora imeti najpozneje do 1. januarja 2015 vgrajen drugi samostojni pogonski sistem. Če to potniško plovilo ni bilo kako drugače prostovoljno predelano, izračuna stabilnosti v skladu z novimi zahtevami ni treba opraviti, lahko pa se opravi izračun stabilnosti v skladu s prvotnimi zahtevami države članice glede stabilnosti, če za to obstaja objektivna potreba. 3.2.2 Potniško plovilo (leto izdelave 1994, spričevalo plovila zadnjič podaljšano leta 2012) bo v letu 2016 podaljšano za 10 m. Ta plovni objekt mora dobiti še drugi samostojni pogonski sistem. Potreben bo tudi novi izračun stabilnosti, ki ga je treba opraviti v skladu s poglavjem 15 za enooddelčni in dvooddelčni status. 3.2.3 Potniško plovilo (leto izdelave 1988) dobi močnejši pogonski sistem, skupaj s propelerji. Ta predelava je tako velika, da zahteva izračun stabilnosti. Ta izračun je treba opraviti v skladu z veljavnimi zahtevami.“ (c) Upravno navodilo št. 6 se nadomesti z naslednjim: „UPRAVNO NAVODILO št. 6 Uporaba zahtev iz poglavja 15 Lokalni pododdelki Prehodne zahteve za prostore, ograjene s ponjavami ali podobnimi prenosnimi napravami (člen 15.02(5), 15.03(4), 15.03(9) Priloge II) 1. LOKALNI PODODDELKI (ČLEN 15.02(5)) V skladu z odstavkom 5 člena 15.02 je možno, da za vodo neprepustni lokalni pododdelki, na primer prečno razdeljeni tanki z dvojnim dnom, ki so daljši od dolžine poškodbe, ki jo je treba upoštevati, pri oceni ne bodo upoštevani. V tem primeru prečne razdelitve morda ni treba upoštevati, če ta ni podaljšana do pregradnega krova. To bi lahko privedlo do nepravilnih razdelitev pregrad. Razlaga zahteve: Če je za vodo neprepusten oddelek daljši, kot to določa odstavek 9 člena 15.03, in vsebuje lokalne pododdelke, ki oblikujejo za vodo neprepustne pododdelke in je med njimi dolžina poškodbe najmanjša, se to lahko upošteva pri izračunu stabilnosti poškodovanega plovila. 2. PREHODNE DOLOČBE O STABILNOSTI ZA PROSTORE, OGRAJENE S PONJAVAMI ALI PODOBNIMI PRENOSNIMI NAPRAVAMI (ODSTAVEK 5 ČLENA 15.03) Prostori, ograjeni s ponjavami ali podobnimi prenosnimi napravami, lahko povzročajo težave pri stabilnosti plovil, saj lahko, če so dovolj veliki, vplivajo na nagibni moment zaradi tlaka vetra. Razlaga zahteve: Pri potniških plovilih, za katera je bilo spričevalo za plovilo prvič izdano pred 1. januarjem 2006 ali se zanje uveljavlja drugi stavek odstavka 2 člena 24.06, je treba po postavitvi ograde iz ponjav ali podobnih prenosnih naprav ponovno opraviti izračun stabilnosti v skladu s to direktivo, če njena prečna ploskev Awz presega 5 % skupne prečne ploskve Aw, ki jo je treba upoštevati v vsakem primeru.“ (d) V upravnem navodilu št. 7 se del 1 nadomesti z naslednjim: „DEL 1: Odobrena posebna sidra Posebna sidra z zmanjšano maso, ki so jih odobrili pristojni organi v skladu z odstavkom 5 člena 10.01, so navedena v naslednji tabeli. Sidro št. Sprejeto zmanjšanje mase sidra (%) Pristojni organ 1. HA–DU 30 % Nemčija 2. D’Hone Spezial 30 % Nemčija 3. Pool 1 (votlo) 35 % Nemčija 4. Pool 2 (masivno) 40 % Nemčija 5. De Biesbosch–Danforth 50 % Nemčija 6. Vicinay–Danforth 50 % Francija 7. Vicinay AC 14 25 % Francija 8. Vicinay tip 1 45 % Francija 9. Vicinay tip 2 45 % Francija 10. Vicinay tip 3 40 % Francija 11. Stockes 35 % Francija 12. D’Hone–Danforth 50 % Nemčija 13. Schmitt HHP–anker 40 % Nizozemska 14. SHI sidro z visokim oprijemom, tip ST (standard) 30 % Nizozemska 15. SHI sidro z visokim oprijemom, tip FB (popolnoma uravnovešeno) 30 % Nizozemska 16. Sidro Klinsmann 30 % Nizozemska 17. HA-DU-POWER Anchor 50 % Nemčija“ (e) V upravnem navodilu št. 11 se v točki 4 za razlago v zvezi s točko 2 spričevala Skupnosti vstavi razlaga točke 10 spričevala Skupnosti: „10. V zvezi s plovili z dovoljenjem za plovbo po Renu, kar pomeni (a) plovila, ki v celoti izpolnjujejo zahteve Priloge II, vključno s prehodnimi določbami za poglavje 24, in (b) plovila, za katere se prehodne določbe iz poglavja 24a ali zmanjšanja iz Priloge IV ne uporabljajo, je treba alinei ‚– na celinskih plovnih poteh Skupnosti v coni(conah)‘ dodati: (a) Ren ali (b) cona R.“ V točki 4 se razlaga v zvezi s točko 43 spričevala Skupnosti spremeni: „43. Tu niso zajeti prenosni gasilni aparati, ki se zahtevajo v skladu z drugimi varnostnimi predpisi, na primer Evropski sporazum o mednarodnem prevozu nevarnega blaga po celinskih vodah (ADN).“ (f) V upravnem navodilu št. 17 se oddelek 3 nadomesti z naslednjim: „3. POTRDITVENI PRESKUS 3.1 Protipožarne alarmne sisteme mora pregledati strokovnjak: (a) pred prvim obratovanjem; (b) pred ponovnim obratovanjem po vsaki večji spremembi ali popravilu; (c) redno vsaj vsaki dve leti. V strojnicah in kotlovnicah se ti pregledi opravijo v različnih pogojih delovanja strojev in spremenljivih pogojih prezračevanja. Preglede iz zgornjega pododdelka (c) lahko opravlja tudi usposobljena oseba iz usposobljenega podjetja, ki je specializirano za sisteme za gašenje. 3.2 Ob tem se izda potrdilo o inšpekcijskem pregledu, ki ga podpiše strokovnjak ali usposobljena oseba, na katerem navede datum pregleda.“ (g) V upravnem navodilu št. 18 se oddelek 4 nadomesti z naslednjim: „4. Zahteve iz točk 2 in 3 se štejejo za izpolnjene tudi, če so za oba dela izpolnjene zahteve glede stabilnosti iz oddelka 9.1.0.95.2 Evropskega sporazuma o mednarodnem prevozu nevarnega blaga po celinskih vodah (ADN).“ (h) V upravnem navodilu št. 21 se oddelek 8 nadomesti z naslednjim: „8. Potrditveni preskus 8.1 Svetilnost LLL mora pregledati strokovnjak (a) pred prvim obratovanjem; (b) pred ponovnim obratovanjem po vsaki večji spremembi ali popravilu; (c) redno vsaj vsakih pet let. Preglede iz zgornjega pododdelka (c) lahko opravlja tudi usposobljena oseba, ki se je usposabljala za sisteme varnostnih navodil. 8.2 Ob tem se izda potrdilo o inšpekcijskem pregledu, ki ga podpiše strokovnjak ali usposobljena oseba, na katerem navede datum pregleda. 8.3 Če svetilnost po eni meritvi ne izpolnjuje zahtev iz tega upravnega navodila, je treba meritve ponoviti vsaj na desetih enako oddaljenih točkah. Če več kot 30 % meritev ne izpolnjuje zahtev iz tega upravnega navodila, je treba sisteme varnostnih navodil zamenjati. Če 20 do 30 % meritev ne izpolnjuje zahtev iz tega upravnega navodila, je treba sisteme varnostnih navodil ponovno pregledati v enem letu.“ (i) V upravnem navodilu št. 24 se oddelek 4 nadomesti z naslednjim: „4. Kalibracija in inšpekcijski pregled detektorjev uhajanja plina, zamenjava delov z omejeno življenjsko dobo 4.1 Detektorje uhajanja plina kalibrira in pregleda strokovnjak ali usposobljena oseba po napotkih proizvajalca: (a) pred prvim obratovanjem; (b) pred ponovnim obratovanjem po vsaki večji spremembi ali popravilu; (c) redno. Ob tem se izda potrdilo o kalibraciji in inšpekcijskem pregledu, ki ga podpiše strokovnjak ali usposobljena oseba, na katerem navede datum pregleda. 4.2 Dele opreme za opozarjanje na plin z omejeno življenjsko dobo je treba pravilno zamenjati pred potekom določene dobe uporabe.“ (j) Dodata se upravni navodili 26 in 27: „UPRAVNO NAVODILO št. 26 Strokovnjaki in usposobljene osebe (odstavka 106 in 107 člena 1.01 Priloge II) Strokovnjaki Strokovnjaki so potrebni za opravljanje potrditvenih preskusov, ki zahtevajo specialistično znanje zaradi zapletenosti sistemov ali zahtevane varnostne ravni. Za osebe ali institucije, ki so pooblaščene za opravljanje takšnih potrditvenih preskusov, se štejejo: — klasifikacijski zavodi, ki imajo potrebno notranje strokovno znanje oziroma so na podlagi svojega pooblastila odgovorni za povabilo zunanjih oseb ali institucij ter imajo na voljo potrebne sisteme za nadzor kakovosti za izbor teh oseb ali institucij, — člani inšpekcijskih organov ali zaposleni v ustreznih institucijah, — uradno potrjene osebe ali institucije s priznanim strokovnim znanjem za področje uporabe inšpekcijskega pregleda na ustreznem tematskem področju, pri čemer lahko potrdilo izdajo tudi organi za inšpekcijske preglede plovil kot javne agencije, najustrezneje na podlagi sistema zagotavljanja kakovosti. Oseba ali institucija se šteje za potrjeno tudi, če je bila institucija izbrana z uradnim postopkom, ki posebej ocenjuje prisotnost zahtevanega strokovnega znanja in izkušenj. Usposobljene osebe Usposobljene osebe so potrebne na primer za izvajanje rednih vizualnih pregledov in pregledov delovanja varnostne opreme. Za usposobljene osebe se štejejo: — osebe, ki so strokovno dovolj usposobljene in izkušene, da imajo dovolj strokovnega znanja za ocenjevanje posebnih razmer in pogojev, na primer poveljniki ladij, varnostni častniki v ladjarskih družbah, člani posadke z ustreznimi izkušnjami, — podjetja, ki so si z rednim delom pridobila zadostno specialistično znanje, na primer v ladjedelnicah ali podjetjih za vgradnjo, — proizvajalci sistemov za posebne namene (na primer sistemov za gašenje, naprav za nadzor). Terminologija Nemško Angleško Francosko Nizozemsko Slovensko Sachverständiger expert expert erkend deskundige strokovnjak Sachkundiger competent person spécialiste deskundige usposobljena oseba Fachfirma competent firm société spécialisée deskundig bedrijf usposobljeno podjetje Potrditveni preskusi V tabeli v nadaljevanju je prikazan urnik potrditvenih preskusov, njihovo pogostost in vrsto inšpektorjev, ki so potrebni za njihovo izvajanje. Ta tabela je zgolj informativna. Pravilo Vsebina Najdaljši interval preskusa Inšpektor Člen 6.03 (5) Hidravlični valji, črpalke in motorji 8 let Usposobljeno podjetje Člen 6.09 (3) Nadzorne naprave z lastnim pogonom 3 leta Usposobljena oseba Člen 8.01 (2) Tlačne posode 5 let Strokovnjak Člen 10.03 (5) Prenosni gasilni aparati 2 leti Usposobljena oseba Člen 10.03a (6) (d) Vgrajeni sistemi za gašenje 2 leti Usposobljena oseba ali usposobljeno podjetje Člen 10.03b (9) (b) (dd) Vgrajeni sistemi za gašenje 2 leti Usposobljena oseba ali usposobljeno podjetje Člen 10.04 (3) Napihljivi splavi Kakor določi proizvajalec Člen 10.05 (3) Rešilni jopiči Kakor določi proizvajalec Člen 11.12 (6) Žerjavi 10 let Strokovnjak Člen 11.12 (7) Žerjavi 1 leto Usposobljena oseba Člen 14.13 Naprave na utekočinjeni plin 3 leta Strokovnjak Člen 15.09 (9) Reševalna oprema Kakor določi proizvajalec Člen 15.10 (9) Odpornost izolacije, ozemljitev Pred potekom veljavnosti spričevala Skupnosti Upravno navodilo št. 17 Protipožarni alarmni sistemi 2 leti Strokovnjak ali usposobljena oseba Upravno navodilo št. 21 Sistemi varnostnih navodil 5 let Strokovnjak ali usposobljena oseba Upravno navodilo št. 24 Oprema za opozarjanje na plin Kakor določi proizvajalec Strokovnjak ali usposobljena oseba UPRAVNO NAVODILO št. 27 Plovni objekt za prosti čas (člen 21.02 (2) v povezavi s členom 7.02, členom 8.05 (5), členom 8.08 (2) in členom 8.10 Priloge II) 1. Splošno Plovni objekti za prosti čas dolžine do 24 m, ki so dani v promet, morajo izpolnjevati zahteve iz Direktive 94/25/ES Evropskega parlamenta in Sveta (14), kakor je bila spremenjena z Direktivo 2003/44/ES (15). V skladu s členom 3 v povezavi s členom 2 te direktive imajo plovni objekti za prosti čas dolžine 20 metrov ali več spričevalo Skupnosti za plovbo po celinskih plovnih poteh, ki potrjuje skladnost plovnega objekta s tehničnimi predpisi iz Priloge II. Ker se je treba izogniti podvajanju inšpekcijskih pregledov ali izdajanju spričeval za določeno opremo, ureditve in naprave na novih plovnih objektih za prosti čas, ki lahko izhajajo iz nekaterih določb v poglavju 21.02 Priloge II, so v tem administrativnem navodilu navedene informacije o tistih zahtevah iz člena 21.02, ki so že zadostno zajete v Direktivi 94/25/ES. 2. Zahteve iz člena 21.02, ki so že zajete v Direktivi 94/25/ES Za plovne objekte za prosti čas, ki jih ureja Direktiva 94/25/ES, inšpekcijski organ pri izdaji spričevala Skupnosti za plovbo po celinskih plovnih poteh (prvi pregled) ne zahteva dodatnega pregleda ali izdaje spričevala za naslednje zahteve iz člena 21.02 (2) iz Priloge II, če je bil plovni objekt, ki se pregleduje, dan v promet največ tri leta pred datumom njegove predstavitve inšpekcijskemu organu in na plovnem objektu ni bilo sprememb ter se izjava o skladnosti nanaša na naslednje usklajene standarde ali tem enakovredne standarde: — : člen 7.02 : EN ISO 11591:2000, (neoviran pogled) — : člen 8.05 (5) : EN ISO 10088:2001, (rezervoarji za gorivo in cevi) — : člen 8.08 (2) : EN ISO 15083:2003, (drenažne črpalke) — : člen 8.10 : EN ISO 14509, (emisija hrupa)